PIELIKUMS

 Liepājas valstspilsētas pašvaldības

 domes 2025. gada 23. janvāra

 noteikumiem Nr.4

**Projekts**

**Pirkuma līgums**

Liepāja 2025.gada \_\_.\_\_\_\_\_

Liepājas valstspilsētas pašvaldība, reģistrācijas Nr.40900016437 (turpmāk – Pārdevējs), kuru pārstāv Liepājas Nekustamā īpašuma pārvaldes vadītājs \_\_\_\_, kurš rīkojas saskaņā Liepājas valstspilsētas pašvaldības domes 2023. gada 21. decembra nolikumu Nr.23 "Liepājas Nekustamā īpašuma pārvaldes nolikums", Liepājas valstspilsētas pašvaldības domes 2025. gada 23. janvāra lēmumu Nr.20/1 "Par neapbūvēta zemesgabala (starpgabala) Upmalas ielā 12A, Liepāja atsavināšanu" no vienas puses,

un\_\_\_\_, personas kods \_\_\_, deklarētā dzīvesvieta: \_\_\_/ juridiskās personas nosaukums, reģistrācijas Nr., juridiskā adrese: \_\_\_ (turpmāk – Pircējs), no otras puses,

pamatojoties uz Liepājas valstspilsētas pašvaldības domes 2025. gada 23. janvāra lēmumu Nr.20/1 "Par neapbūvēta zemesgabala (starpgabala) Upmalas ielā 12A, Liepāja atsavināšanu", 2025. gada 23. janvāra noteikumiem Nr.4 "Nekustamā īpašuma – neapbūvēta zemesgabala (starpgabala) Upmalas ielā 12A, Liepājā (kadastra Nr.1700 020 0559) izsoles noteikumi", Liepājas valstspilsētas pašvaldības Nekustamo īpašumu jautājumu konsultatīvās komisijas 202\_. gada \_\_\_\_ lēmumu (sēdes protokols Nr.\_\_\_/2.2.7, \_\_.§), kā arī Publiskas personas mantas atsavināšanas likumu, noslēdz šāda satura līgumu (turpmāk – Līgums):

**1. Līguma priekšmets**

1.1. Pārdevējs pārdod, bet Pircējs pērk Liepājas valstspilsētas pašvaldībai piederošu nekustamo īpašumu Upmalas ielā 12A, Liepājā, kadastra Nr.1700 020 0559, kas sastāv no zemes vienības 149 m2 platībā (turpmāk – Nekustamais īpašums).

1.2. Pircējs apliecina, ka ir maksātspējīgs un tiesīgs iegūt īpašumā zemi.

1.3. Nekustamais īpašums reģistrēts Kurzemes rajona tiesas Liepājas pilsētas zemesgrāmatas nodalījumā Nr.100000923396, uz Liepājas valstspilsētas pašvaldības vārda.

1.4. Pircējs ir apsekojis Nekustamo īpašumu, iepazinies ar tā stāvokli un piekrīt to pirkt tādā stāvoklī, kāds tas ir Līguma noslēgšanas dienā. Pārdevējs un Pircējs paziņo, ka, noslēdzot Līgumu, viņi labi apzinās nekustamā īpašuma vērtību un atsakās viens pret otru celt prasības par Līguma atcelšanu vai pirkuma maksas maiņu nesamērīgu zaudējumu dēļ.

1.5. Zemes vienības apgrūtinājumi:

* + 1. Navigācijas tehniskā līdzekļa aviācijas gaisa kuģu lidojumu drošības nodrošināšanai tālās ietekmes zona – 149 m2;
		2. ekspluatācijas aizsargjoslas teritorija gar dzelzceļu pilsētās un ciemos – 35 m2;
		3. Drošības aizsargjoslas teritorija ap naftas un naftas produktu, bīstamo ķīmisko vielu un produktu pārsūknēšanas un iepildīšanas staciju, rezervuāru parkiem, iepildīšanas un izliešanas estakādi, piestātni un muliņu, uzsildīšanas punktu, noliktavu, krātuvi, pārstrādes un pārkraušanas uzņēmumu – 149 m2.
		4. sanitārās aizsargjoslas teritorija ap kapsētu – 149 m2;
		5. ekspluatācijas aizsargjoslas teritorija ap ūdensvadu, kas atrodas līdz 2 metru dziļumam – 0 m2;

ekspluatācijas aizsargjoslas teritorija gar elektrisko tīklu kabeļu līniju – 0 m2.

* 1. Teritorijas izmantošanas un apbūves noteikumi: Līnijbūvju izbūves teritorijas (Ielas, laukumi un veloceliņi) S – 100%.

**2. Cena un samaksas kārtība**

2.1. Nekustamā īpašuma pirkuma cena ir \_\_\_\_ EUR (\_\_\_*euro*).

2.2. Pircējs Līguma 2.1. punktā minēto pirkuma maksu samaksā Pārdevējam 100% apmērā viena mēneša laikā no Līguma noslēgšanas dienas, ieskaitot to Pārdevēja norēķinu kontā: Liepājas Nekustamā īpašuma pārvalde, reģistrācijas kods 90002066769, AS "SEB banka", kods UNLALV2X, konts LV12UNLA 0050007588848, ar atzīmi "Nekustamā īpašuma – neapbūvēta zemesgabala (starpgabala) Upmalas ielā 12A, Liepājā (kadastra Nr.1700 020 0559), pirkuma maksa".

 2.3. Pirkuma maksas samaksa tiek uzskatīta par saņemtu, kad tā saņemta Pārdevēja norēķinu kontā.

 2.4. Ja visa pirkuma maksa netiek samaksāta Līguma 2.2. punktā noteiktajā termiņā, parakstot šo Līgumu, Puses vienojas, ka šis Pirkuma līgums tiks uzskatīts par atceltu nākamajā dienā pēc Līguma 2.2. punktā norādītā termiņa iestāšanās, bez papildus rakstiskas vienošanās slēgšanas.

**3. Pircēja apliecinājumi, tiesības un pienākumi**

3.1. Pircējs apliecina un garantē, ka nepastāv nekādi administratīvi, juridiski vai cita rakstura šķēršļi Līguma parakstīšanai un no tā izrietošo saistību izpildei no Pircēja puses, tajā skaitā Nekustamā īpašuma tiesību reģistrācijai uz Pircēja vārda un/vai Pirkuma maksas samaksai.

3.2. Pircējs apliecina un garantē, ka viņš ir iepazinies ar Nekustamā īpašuma tiesisko un faktisko stāvokli, kāds tas ir Līguma parakstīšanas brīdī, Nekustamā īpašuma robežām dabā. Pircējs apliecina, ka tam ir bijusi nodrošināta iespēja saņemt pilnīgu un patiesu informāciju par Nekustamo īpašumu, un Pircējs apņemas neizvirzīt pret Pārdevēju nekādas pretenzijas šajā sakarā.

3.3. Pircējs apņemas izmantot Nekustamo īpašumu atbilstoši Liepājas pilsētas pašvaldības teritorijas plānojumam un Liepājas pilsētas Apbūves noteikumiem.

3.4. Pircējs apņemas īpašuma tiesības uz nekustamo īpašumu reģistrēt Kurzemes rajona tiesas Liepājas pilsētas zemesgrāmatā viena mēneša laikā no Līguma 2.1. punktā noteiktās pirkuma maksas samaksas. Visus izdevumus, kas saistīti ar Līguma reģistrāciju Zemesgrāmatā, tai skaitā valsts nodevu un kancelejas nodevu, apmaksā Pircējs.

 3.5. Pircējam ir pienākums viena mēneša laikā no pirkuma līguma parakstīšanas dienas rakstiski informēt Liepājas Centrālās administrācijas Finanšu pārvaldes Nodokļu administrēšanas daļu par tiesiskā valdījuma iegūšanu uz nekustamo īpašumu.

**4. Pārdevēja apliecinājumi, tiesības un pienākumi**

4.1. Pārdevējs garantē, ka ir vienīgais likumīgais Nekustamā īpašuma  īpašnieks, Nekustamais īpašums nav ieķīlāts vai apgrūtināts ar citām lietu tiesībām, izņemot Līguma 1.5. punktā noteikto, un ir tiesīgs slēgt Līgumu un uzņemties tajā noteiktās saistības.

4.2. Ja Pircējs neizpilda pirkuma Līguma 3.5. punktu, Pārdevējam ir tiesības vērsties tiesā ar prasību par Zemesgrāmatas ieraksta maiņu.

**5. Līguma spēkā esamība**

Līgums stājas spēkā tā parakstīšanas dienā un ir spēkā līdz tajā noteikto Pušu saistību pilnīgai izpildei.

**6. Informācija par personas datu apstrādi**

6.1. Līguma izpildes laikā iegūto personas (turpmāk – datu subjektu) datu pārzinis ir Liepājas Nekustamā īpašuma pārvalde (Liepājas valstspilsētas pašvaldība), Peldu ielā 5, Liepājā, LV-3401, tālrunis 63404708, elektroniskā pasta adrese: nip@liepaja.lv.

6.2. Personas datu apstrādes mērķi – pirkuma līguma saistību izpilde.

6.3. Tiesiskais pamats personas datu apstrādei ir pārzinim tiesību aktos noteikto juridisko pienākumu izpilde un līgumisko attiecību izpilde (Vispārīgās datu aizsardzības regulas 6. panta 1. punkta c) un b) apakšpunkts, Publiskas personas mantas atsavināšanas likums).

6.4. Personas datu iespējamie saņēmēji ir Liepājas Nekustamā īpašuma pārvaldes atbildīgie darbinieki (līguma slēgšanas procesa organizēšana, maksājumu apstrāde), Nekustamo īpašumu jautājumu konsultatīvajā komisija (pieņem lēmumu par izsoles rezultātu apstiprināšanu), pārziņa nolīgtie apstrādātāji (lietvedības un grāmatvedības sistēmas uzturētāji).

6.5. Pirkuma līgumā ietvertie personas dati tiks glabāti pastāvīgi.

6.6. Datu subjektiem ir tiesības:

6.6.1. pieprasīt piekļūt saviem apstrādātajiem personas datiem;

6.6.2. pieprasīt personas datu pārzinim normatīvajos aktos noteiktajos gadījumos personas datu apstrādes ierobežošanu;

6.6.3. iesniegt sūdzību par nelikumīgu personas datu apstrādi Datu valsts inspekcijā;

6.6.4. datu subjektiem par viņa personas datu apstrādes jautājumiem ir tiesības vērsties pie pārziņa personas datu aizsardzības speciālista – tālrunis 63422331, adrese Rožu iela 6, Liepāja, elektroniskā pasta adrese – das@liepaja.lv.

**7. Vispārīgie noteikumi**

 7.1. Visu risku par zaudējumiem, tajā skaitā trešajām personām, no Pirkuma līguma spēkā stāšanās dienas uzņemas Pircējs.

 7.2. Nekustamā īpašuma nodošana Pircējam notiek bez īpašām formalitātēm, nekavējoties pēc pirkuma līguma noslēgšanas. Īpašuma tiesības uz Nekustamo īpašumu pāriet Pircējam tikai pēc visas pirkuma maksas samaksas.

 7.3. Jebkuri šī līguma grozījumi, papildinājumi izdarāmi, tikai pusēm rakstiski vienojoties. Tie stājas spēkā pēc to parakstīšanas un ir šī Līguma neatņemama sastāvdaļa.

 7.4. Attiecības, kas nav atrunātas šajā līgumā, tiek regulētas saskaņā ar Latvijas Republikas tiesību aktiem.

 7.5.Attiecībā uz šo līgumu un tā interpretāciju tiek piemēroti Latvijas tiesību akti, un jebkurš strīds, kas rodas sakarā ar šo līgumu, ieskaitot jebkuru jautājumu attiecībā uz līguma pastāvēšanu, spēkā esamību vai izbeigšanu, tiks risināts sarunu ceļā.

 7.6. Ja Puses nevar panākt vienošanos sarunu ceļā, Puses strīdu risinās Latvijas vispārējās jurisdikcijas tiesā pēc piekritības, ja vien Puses nav panākušas rakstveida vienošanos par citu kārtību strīda izšķiršanai.

 7.7. Šis līgums ir Pušu labprātīga vienošanās, un ne Pircējs, ne Pārdevējs nebalstās uz jebkādiem savstarpējiem iepriekš sniegtiem apgalvojumiem un solījumiem šī līguma sakarā, izņemot tos, kuri iekļauti šajā līgumā. Šo līgumu var grozīt tikai ar Pušu rakstveida vienošanos.

 7.8. Neviena no Pusēm nav atbildīga par šī līguma saistību neizpildi, ja minētā neizpilde ir pamatota ar nepārvaramas varas apstākļu iestāšanos. Pusei, kuras saistību izpildi kavējuši nepārvaramas varas apstākļi, nekavējoties jānosūta otrai Pusei par to paziņojums kopā ar pienācīgiem nepārvaramas varas apstākļu pastāvēšanas pierādījumiem, kā arī jāpieliek visas pūles, lai mazinātu nepārvaramas varas apstākļu radītās kaitīgās sekas.

 7.9. Parakstot līgumu, Puses apņemas pēc otras Puses pieprasījuma nekavējoties sagatavot, parakstīt, pieprasīt, izsniegt, iesniegt vai saņemt jebkādus dokumentus, pēc Līguma 2.2. punkta izpildes, kas var būt nepieciešami šī Līguma pienācīgai izpildei.

 7.10. Visus paziņojumus, pieprasījumus un vēstules Līguma sakarā katra Puse nosūta otrai Pusei pa pastu uz šajā Līgumā norādītajām adresēm ierakstītā sūtījumā vai nodod rokās pret parakstu par saņemšanu. Ja paziņojums, pieprasījums vai vēstule nosūtīta pa pastu, uzskatāms, ka Puse ir saņēmusi attiecīgo paziņojumu 7. (septītajā) dienā pēc tā nosūtīšanas Līgumā paredzētajā veidā. Ja kāda no Pusēm maina savu adresi, tai ir pienākums nekavējoties par to informēt otru Pusi.

 7.11. Parakstot šo Līgumu, Pircējs piekrīt, ka ar mērķi nodrošināt šī Līguma noslēgšanu un izpildi, Pārdevējam ir tiesības veikt Pircēja datu (tai skaitā personas datu un personas koda, ja Pircējs ir fiziska persona) apstrādi (vākšanu, reģistrēšanu, ievadīšanu, glabāšanu, sakārtošanu, izmantošanu, nodošanu, dzēšanu u.c.), saņemt un nodot datus par Pircēju.

 7.12. Līgums sagatavots uz \_\_\_\_ lapām, 3 (trīs) eksemplāros valsts valodā, pa vienam eksemplāram katrai līgumslēdzēju pusei un viens eksemplārs Liepājas Zemesgrāmatu nodaļai. Visiem eksemplāriem ir vienāds juridisks spēks.

Pārdevējs Pircējs

|  |  |
| --- | --- |
| Liepājas valstspilsētas pašvaldība, | \_\_, |
| reģistrācijas Nr.40900016437, | personas kods \_\_\_, |
| Rožu ielā 6, Liepājā, LV-3401 | deklarētā dzīvesvieta: \_\_\_ |
|  |  |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_